Хотел Мариета Палас****
 
Мариета Палас**** - четиризвезден хотел, разположен в близост до най-оживените търговски улици на Несебър и само на 600м от живописния Черноморски плаж. Отличава се с модерна архитектура и стил, които се вписват по своеобразен начин в атмосферата на Несебър. Елегантност, дружелюбно отношение и комфорт ще ви направят впечатление още при влизане в хотела.

84 луксозно обзаведени стаи и 16 апартамента приканват целогодишно гости от България и чужбина с уютно обзавеждане и всички условия на един съвременен европейски хотел - централна климатизация, директен телефон, телевизор със сателитна телевизия, Wi-Fi, мини хладилник, кана с топла вода, сейф, балкон.

Мариета Палас**** предлага и богати възможности за развлечения - професионална боулинг зала, билярдни маси, снукър и други развлекателни игри, ресторант, коктейл бар.
Необикновеният релакс център е уникална част от Мариета Палас**** - той допълва усещанията за уют, красота и отмора, които витаят в хотела. Релакс центърът разполага със 7 терапевтични кабинети (царство на масажите), джакузи за 10-12 човека, турска баня, инфрачервена сауна, сауна, парна баня, солариум, зона за отдих. Модерната фитнес зала е напълно оборудвана за тренировката и на начинаещи, и на шампиони.
Мариета Палас**** е място както за релакс и отмора, така и за развлечения, спорт и бизнес контакти.

